《少女蝶》係英皇娛樂旗下音樂家唱片為3t推出嘅合輯ep，3t成員包括鄭希怡、劉思惠同埋蔣雅文三位第二代英皇三小花，隨後再從中選取一位外界反應比較好嘅作個人發展。七首歌之中，有六首係三位成員嘅個人獨唱歌曲，最後一首係唯一一首以3t名義推出嘅合唱歌《旋轉樂園》，當時係爽浪無糖香口珠廣告歌，喺該電視廣告中，三女着住泳衣喺水上樂園玩旋轉滑梯，紫色泳衣鄭希怡代表當時新推出嘅黑加侖子味、藍色泳衣劉思惠代表原味、黃色泳衣蔣雅文代表檸檬蜜糖味，當時電視廣告播放率唔錯。